Document ID: /roh_data/filtered/fineweb-2-filterrobots_roh.jsonl.gz/4160

Il parlament da sport da Swiss Olimpic ha ils 11 da mars 2016 cumenzà cun il process da candidatura per ils gieus olimpics e paralimpics d’enviern 2026 en Svizra. Acualmain elavura differentas regiuns ed instituziuns projects concrets. Quels ston vegnir inoltrads fin mez december.
Ina schanza che custa
Il Cussegl federal vesa en l’eveniment ina gronda schanza per l’entir pajais. I dovra dentant sustegn finanzial dal maun public. Perquai ha il Cussegl federal decis d’endrizzar ina gruppa da lavur interdeparlamentara. Ella duai sclerir schebain igl è pussibel da realisar ils gieus olimpics 2026 – ed accumpagnar e cussegliar Swiss Olimpic ed ils portaproject.
La gruppa vegn manada dal Departament federal da defensiun, protecziun da la populaziun e sport.
RR novitads 16:00